የጅግጅጋ ኤክስፖርት ቄራ ድርጅት ወደ ሥራ ሊመለስ ነው
አዲስ አበባ:- በሱማሌ ክልል ተከስቶ በነበረው አለመረጋጋትና በእንስሳት አቅርቦት እጥረት ለሁለት ዓመታት ሥራውን አቁሞ የነበረው የጅግጅጋ ኤክስፖርት ቄራ ድርጅት ወደ ሥራ ሊመለስ መሆኑን የግብርና ሚኒስቴር አስታወቀ።በሚኒስቴሩ የኤክስፖርት
ቄራዎች
ኢንስፔክሽንና
ሰርተፍኬሽን
ዳይሬክተር
ዶክተር
ጌዲዮን
ይልማ
በተለይ
ለአዲስ
ዘመን
ጋዜጣ
እንደተናገሩት፤
ድርጅቱ
በክልሉ
ተከስቶ
በነበረው
የሰላም
መደፍረስና
በእንስሳት
አቅርቦት
እጥረት
በመክሰሩ
ከ2010
ዓ.ም መጨረሻ ጀምሮ
ሥራውን
በይፋ
አቁሟል፡፡
አሁን
ድርጅቱን
ወደ
ቀድሞ
ሥራው
ለማስገባት
የሚያስችል
የቅድመ
ዝግጅት
ሥራ
እየተከናወነ
ይገኛል።ዳይሬክተሩ
እንዳብራሩት፤
ድርጅቱ
በ2008
ዓ.ም ከተቋቋመበት ጊዜ
ጀምሮ
ምርቱን
በተለይ
ወደ
ተባበሩት አረብ ኤምሬትስ አገሮች በወር ከ50 ቶን በላይ ይልክ ነበር። ሆኖም ተከስቶ በነበረው የሰላም መደፍረስና በህገወጥ የእንስሳት ዝውውር መበራከት ምክንያት ሥራውን አቁሟል።አሁን በክልሉ ሰላም በመስፈኑ ድርጅቱም የእንስሳት አቅርቦት ችግሩን በዘላቂነት ለመቅረፍ የእንስሳት ማደለቢያ ቦታ የሚሆን መሬት ተረክቦ ሥራውን ጀምሯል ብለዋል፡፡ባለሀብቶቹ ድርጅቱን ወደ ምርት ለማስገባት ከሶስት ወራት በፊት ጀምሮ የተለያዩ የቅድመ ዝግጅት ሥራዎችን እያከናወኑ እንደሚገኙም አመልክተዋል፡፡ ድርጅቱን ወደ ሥራ
ለመመለስ የሚደረገውን የቅድመ
ዝግጅት ሥራ የሚኒስቴር
መስሪያ ቤቱ ባለሙያዎች
ባለፈው ወር በአካል
ተገኝተው ማየታቸውን የጠቆሙት
ዶክተር ጌዲዮን፤ ለሁለት
ዓመታት ሥራውን አቋርጦ
ስለነበር ብዙ የዕርድ
መሳሪያዎች መበላሸታቸውንና የሚጠገኑበትን
መንገድ ከድርጅቱ አመራሮች
ጋር በመሆን መመሪያ
ከመስጠቱም ባሻገር በቀጣይ
ቁጥጥርና ክትትል ያደርጋል ብለዋል። የድርጅቱ አመራሮች የቅድመ ዝግጅት ሥራውን በመመሪያው መሰረት በማከናወናቸውም እ.አ.አ በ2020 ወደ ሥራ መግባት የሚያስችላቸውን የምስክር ወረቀት ከሚኒስቴር መስሪያ ቤቱ ባለፈው ሳምንት መውሰዳቸውን ገልጸዋል።ምርቱን ሲቀበሉት የነበሩት አገሮች እስከ አሁን ፈቃዱን ስላልሰረዙ ምርቱን ለውጭ ገበያ እንዲያቀርብ፤ ሚኒስቴሩ የስጋ ምርመራና ቁጥጥር ሥራ የሚሰሩ ባለሙያዎችን በመመደብና የማረጋገጫ የምስክር ወረቀት በመስጠት ድጋፍ ያደርጋል ብለዋል። ቀድሞ በድርጅቱ ሲሰሩ የነበሩ ሰራተኞችን ወደ ሥራቸው እንዲመለሱ ከማድረጉም ባሻገር በእንስሳት እርባትና ማድለብ ሥራ ላይ በመሰማራቱ ከነባር ሰራተኞቹ ባለፈ ለተጨማሪ ወጣቶች የሥራ ዕድል ይፈጥራል። ድርጅቱ ወደ ምርት መግባቱ አገሪቷ ከዘርፉ ተገቢውን የውጭ ምንዛሪ እንድታገኝ እንደሚያስችላትም ተናግረዋል።አዲስ ዘመን የካቲት 11/2012ሶሎሞን በየነ